Diari Oficial de la Generalitat Valenciana


Sumari del DOGV 4524, del 18-06-2003 (2003/6828)

RESOLUCIÓ de 28 de maig de 2003, del director de l'Agència Valenciana de Ciència i Tecnologia, per la qual es renoven les ajudes per a projectes de I+D convocades per Orde de 10 de juliol de 2002, de la Conselleria d'Innovació i Competitivitat.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/6828


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 28 de maig de 2003, del director de l'Agència Valenciana de Ciència i Tecnologia, per la qual es renoven les ajudes per a projectes de I+D convocades per Orde de 10 de juliol de 2002, de la Conselleria d'Innovació i Competitivitat. [2003/6828]
  
Fets
  
Primer. En el Diari Oficial de la Generalitat Valenciana de 18 de juliol de 2002, es va publicar l'Orde de 10 de juliol de 2002, per la qual es convoquen ajudes per projectes de I+D per a l'exercici 2002, de la Conselleria d'Innovació i Competitivitat.
  
Segon. En el Diari Oficial de la Generalitat Valenciana de 20 de novembre de 2002, es va publicar la Resolució d'11 de novembre de 2002, del subsecretari de l'Oficina de Ciència i Tecnologia, per la qual s'adjudiquen les dites ajudes per a l'exercici 2002, en les modalitat A i B.
  
Tercer. Atés que tots els beneficiaris d'estes ajudes han complit amb les requisits de l'article 14.2 de l'orde de convocatòria, pel que fa a la possibilitat de prórroga de les concedides per a l'exercici 2002 com a primera anualitat.
  
Quart. Amb l'existència de crèdit suficient en la línia SE3640002 del capítol IV, del pressupost d'esta Agència Valenciana de Ciència i Tecnologia.
  
Cinqué. Procedix, consegüentment, renovar les sol·licituds de prórroga que finalitzaran el 31 de desembre de 2003.
  
Fonaments de dret
  
1. Competència. L'article 61 de la Llei 11/2002, de 23 de desembre, de Mesures Fiscals, de Gestió Adminis-trativa i Financera i d'Organització de la Generalitat Valenciana, modifica el títol de l'article 15 de la Llei 7/1997, de 9 de desembre, amb la qual cosa la redacció queda de la manera següent:
  
?1. Es crea l'Agència Valenciana de Ciència i Tecnologia (AVCIT) com a entitat de dret públic sotmesa al dret privat, de les que preveu l'article 5.2 del text refós de la Llei d'Hisenda Pública de la Generalitat Valenciana, al servici de la política científica i tecnològica?.
  
El Decret 43/2002, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, disposa:
  
?Article 3.2.d): Són funcions pròpies de l'Agència (?) el foment de la investigació científica orientant-la a la solució dels problemes socials, econòmics i tecnològics de la Comunitat Valenciana.-
  
?Article 3.3.a): Per al compliment dels seus fins, l'Agència podrà (?) concedir subvencions corrents i de capital, en els termes i amb els requisits previstos en la normativa d'aplicació?.
  
?Article 5.2.c): Correspon al president emetre resolucions d'execució dels programes de l'Agència?.
  
La disposició final primera del decret, establix que l'Agència se subrogarà en tots els béns, drets i obligacions que la Generalitat tinguera reconeguts per a l'exercici de les funcions que passen a ser exercides per l'Agència.
  
Per la seua part, la Resolució de 16 de maig de 2003, del president de l'Agència Valenciana de Ciència i Tecnologia, delega en el director de l'Agència la competència d'emetre resolucions d'execució dels programes de l'Agència, que establix l'article 5.3.c) del Decret 43/2003, de 13 de maig, del Govern Valencià.
  
2. Motivació. Les ajudes concedides per Resolució d'11 de novembre de 2002, del subsecretari de l'Oficina de Ciència i Tecnologia, es corres-ponen amb el període de temps que finalitza el 31 de desembre de 2002, és per això que d'acord amb l'article 14.1 i amb els limits de quantia que establix l'article 11 de l'esmentada orde de convocatòria, es poden prorrogar fins el 31 de desembre de 2003.
  
En virtut de tot això, resolc:
  
Únic
  
Prorrogar, pels imports que s'indiquen, les ajudes concedides als beneficiaris que figuren en l'annex I de la present resolució, per un import total d'1.148.694,70 euros.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Adminis-tratiu Comú, i 10, 14 i 46 de la Llei reguladora de la Jurisdicció Contenciosa Administrativa, el present acte, que esgota la via administrativa, es podrà recórrer potestativament en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposa davant el mateix òrgan que ha dictat l'acte, en el termini d'un mes comptador des del dia següent de la seua publicació en el Diari Oficial de la Generalitat Valenciana.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptador des del dia següent de la seua publicació.